Ραγιτά μπιντ αλ-Σαφάχ

Η Ραγιτά μπιντ αλ-Σαφάχ (αραβ.: ريطة بنت السفاح ) ήταν μία πριγκίπισσα των Αββασιδών, κόρη τού πρώτου Αββασίδη χαλίφη αλ-Σαφάχ (βασ. 750–754 ), ανιψιά τού 2ου χαλίφη των Αββασιδών αλ-Μανσούρ (βασ. 754–775) και η πρώτη σύζυγος τού 3ου χαλίφη των Αββασιδών αλ-Μαχντί (βασ. 775–785 ).

 Βιογραφία 
Η Ραγιτά ήταν κόρη τού αλ-Σαφάχ από τη διάσημη σύζυγό του Ουμ Σαλαμά, η οποία ανήκε στη φυλή Μαχζούμ των Κουραϊσών.  Ο πατέρας της ήταν ο πρώτος χαλίφης των Αββασιδών, βασιλεύοντας από το 750 έως το 754.

Η Ραγιτά είχε έναν μεγαλύτερο ετεροθαλή αδελφό από την πλευρά τής μητέρας της, τον Σαΐντ ιμπν Μασλαμά, από τον πρώτο γάμο τής μητέρας της με τον Ομεϋάδη πρίγκιπα Μασλαμά ιμπν Χισάμ. Ο Σαΐντ ήταν εγγονός τού Ομεϋάδη χαλίφη Χισάμ (βασ. 724–743 ). Ο Σαΐντ έγινε προφορικός μεταδότης ιστορικής παράδοσης στην πρώιμη περίοδο των Αββασιδών. 

Η Ραγιτά ήταν πολύ μικρή, όταν απεβίωσε ο πατέρας της. Ο αδελφός τού Αλ-Σαφάχ, αλ-Μανσούρ, ανέλαβε την ευθύνη τής εγκαθίδρυσης τού χαλιφάτου των Αββασιδών, διατηρώντας την εξουσία για σχεδόν 22 χρόνια, από το Ντου αλ-Χιτζά το 136 ΈΕ μέχρι το Ντου αλ-Χιτζά το 158 ΈΕ (754 – 775 μΧ). Sanders, P. (1990). The Meadows of Gold: The Abbasids by MAS‘UDI. Translated and edited by Lunde Paul and Stone Caroline, Kegan Paul International, London and New York, 1989 . Middle East Studies Association Bulletin, 24(1), 50–51. doi:10.1017/S0026318400022549 

Το 761 ο χαλίφης των Αββασιδών αλ-Μαχντί νυμφεύτηκε τη Ραγιτά ως την πρώτη του σύζυγο, μετά την επιστροφή του από το Χουρασάν.  Εκείνη γέννησε δύο γιους, τον Ουμπαϊνταλά και τον Αλί.  ; .

Η Ραγιτά παρέμεινε η πιο ισχυρή σύζυγος τού αλ-Μαχντί μέχρι τον γάμο του με την αλ-Καγιζουράν μπιντ Ατά, μία Αράβισσα Υεμενιτικής καταγωγής, που γεννήθηκε στη Χετζάζη. Η αλ-Καγιζουράν έπεισε τον αλ-Μαχντί να την απελευθερώσει και να τη νυμφευτεί, στερώντας τη Ραγιτά από τα προνόμιά της: τον έπεισε επίσης να στερήσει τον γιο του από τη Ραγιτά από τη θέση τού διαδόχου τού θρόνου, και αντ' αυτού να ονομάσει τούς γιους της ως κληρονόμους, παρά το γεγονός ότι το έθιμο εκείνη την εποχή δεν επέτρεπε στους γιους ενός σκλάβου να ονομάζονται διάδοχοι. Από εκείνο το σημείο και μετά, ήταν η πιο ισχυρή σύζυγος τού χαλίφη.

 Οικογένεια 
Η Ραγιτά είχε συγγένεια με τη δυναστεία των Αββασιδών, τον οίκο που κυβερνούσε το χαλιφάτο, τόσο από μητρικής όσο και από πατρικής άποψης. Ήταν σύγχρονη με αρκετούς Αββασίδες χαλίφες, Αββασίδες πρίγκιπες και πριγκίπισσες.
Οχι. Μέλος οικογένειας Σχέση 1 Αλ-Σαφάχ Πατέρας 2 Αλ-Μανσούρ Θείος και πεθερός 3 Αλ-Μαχντί Σύζυγος 4 Αλ-Χαντί Παραγυιός 5 Χαρούν αλ-Ρασίντ Παραγυιός 6 Ουμπαϊνταλάχ ιμπν αλ-Μαχντί μεγαλύτερος γιος 7 Αλί ιμπν αλ-Μαχντί Δεύτερος γιος 8 Αμπασά μπιντ αλ-Μαχντί Προγονή 9 Ουλαγιά μπιντ αλ-Μαχντί Προγονή 10 Ιμπραχίμ ιμπν αλ-Μαχντί Θετός υιός 11 Μανσούρ ιμπν αλ-Μαχντί Θετός υιός 12 Αλίγια μπιντ αλ-Μαχντί Προγονή 13 Αμπντάλα ιμπν αλ-Μαχντί Θετός γυιός 14 Ισά ιμπν αλ-Μαχντί Θετός υιός 15 Μπανούκα μπιντ αλ-Μαχντί Προγονή 16 Ζουμπάιντα μπιντ Τζαφάρ Ανηψιά 17 Σαΐντ ιμπν Μασλάμα ετεροθαλής αδελφός από την πλευρά τής μητέρας της

 Αναφορές 

 Πηγές 


 Sanders, P. (1990). The Meadows of Gold: The Abbasids by MAS‘UDI. Translated and edited by Lunde Paul and Stone Caroline, Kegan Paul International, London and New York, 1989 ISBN 0 7103 0246 0. Middle East Studies Association Bulletin, 24(1), 50–51. doi:10.1017/S0026318400022549



Κατηγορία:Αββασίδες χαλίφηδες